Cuneiform Tablet ATHE 42
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma e-na-a-šùr-ma a-na a-mur-IŠTAR qí-bi-ma mì-nam ša a-dí u₄-mì-im a-nim ta-ta-áš-ba-ni ku-ri-a-lúm a-mì-ša-am šar-du-a-am lá i-ba-re-e a-pu-tum i {d}UTU-ši ṭup-pì-i ta-ša-me-ú ṭup-pé-e-a wa-za lu ta-dí-na-ku-ma ú ṭup-pé-e ša É a-bu-ša-lim DUMU <big_gap><gap> na-áš-pè-er-tí a-šùr-ták-lá-ku na-áš-a-kum a ma-lá na-áš-pè-er-tí-a ṭup-pí-a ša wa-za ú ša DAM a-bu-ša-lim le-qé-ma ar-ḫi-iš a-tal-kam a šu-mì-kà a-na wa-aḫ-šu-ša-na e-ra-ba-am lá a-mu-a ku-a-ti ú-qá-a-kà a-pu-tum a-sú-ri u₄-me-e 2 a-ma-kam e ta-as-ḫu-ur-ma um-ma-na-tum e e-ki-pá-nim-ma a-ta e ta-aḫ-liq ú ṭup-pé-e-a e tù-ḫa-liq i-ḫi-id wa-za tí-<gap>-tám šu-sú-en₆ ṭá-ḫi-ší-ma lu tù-ṣí ú-lá a-ni-ša-am šé-ṣí-a-ší